མཁྱེན་ནོ། བླ་མ་མཁྱེན་ནོ། སྐལ་ལྡན་སྙིང་གྲོགས་ཡོད་ན་སྙིང་ནས་གསོན་དང་སྙིང་གཏམ་ཞིག་ཞུ། འཇིག་རྟེན་འགྲོ་བ་རིགས་དྲུག་དེ་མ་རིག་པ་ལྷན་སྐྱེས་
ཀྱི་གཉིད་ལོག །ཀུན་བརྟག་འདུ་བྱེད་ཀྱིས་བསྒྲིབས་པས་རྨི་ལམ་འཁྲུགས་ཏེ་སྡུག་བསྔལ་སྣ་ཚོགས་ཀྱིས་མནར་བའི་སེམས་ཅན་འདི་རྣམས་སྙིང་རེ་རྗེ། བདེ་
གཤེགས་སྙིང་པོས་ཀུན་ལ་ཁྱབ་པའི་སངས་རྒྱས་རང་ལ་ཡོད་ཀྱང་། རང་ངོ་ནི་མ་ཤེས་ཏེ་གདོན་གྱིས་ཟིན་པའི་སྨྱོན་པ་ལྟར་དུ་མཁས་སྣང་གྲུང་སྣང་ཤེས་སྣང་
ཆེ་སྟེ། དོན་ལ་ཅི་ཡང་མི་ཤེས་པའི་རང་རང་རང་ཐག་རེ་རེ་གཅོད་དེ། ཚེ་འདི་མདང་གི་རྨི་ལམ་དང་འདྲ་སྟེ་དེ་ལ་ཆགས། དེ་ལ་ཞན་ཏེ། དམ་པའི་ཆོས་ནི་
སྒྲུབ་མི་ཁོམ། ལུས་འདི་ཕ་མའི་ཁུ་ཁྲག་ཡིན། མགྲོན་པོའི་མགྲོན་ཁང་གཡར་བའི་དཔེ་ལྟར་ཡང་། དེ་ལ་བདག་བཟུང་བྱས་ནས་འདི་འཁྱགས་དོགས་ལྟོགས་
དོགས་ན་དོགས་ཚ་དོགས་དཀའ་ལས་ཆེ་དོགས་ཀྱིས་ཆོས་ཚུལ་ལྡན་སུས་ཀྱང་སྒྲུབ་མི་ཐུབ་སྟེ། ལུས་འདི་ནི་སྒྱུ་ལུས་གཡར་པོ་འཇིག་སྟེ། བྱ་དང་གཅན་གཟན་
220

অ
།མེ་དང་ཆུ་ཡིས་མེད་པར་བྱས་ནས། རྣམ་ཤེས་འཆི་བདག་གཤིན་རྗེས་ཁྲིད་དེ་དམྱལ་བ་ལ་སོགས་ངན་སོང་གི་སྡུག་བསྔལ་མུ་མཐའ་མེད་པ་
ཞིག་མྱོང་ནས། སླར་ཡང་འགྲོ་དྲུག་གི་ལས་ལུས་རིམ་པར་བརྒྱུད་དེ། ཤ་རུས་བསགས་ན་རི་བོ་ཟེར་བའི་དཔེ་ལྟར། སྡུག་བསྔལ་རྒྱུན་ཆད་མེད་ཀྱང་ཚེ་འདིའི་
བདེ་སྡུག་ཙམ་ལས་གཞན་ཅི་ཡང་མི་ཤེས་པ་འདི་རྣམས་སྙིང་རེེ་རྗེ། ལོངས་སྤྱོད་ནོར་རྫས་འདི་སྲོག་ལས་འཕང་ཅིང་། །ཆོས་ཕྱོགས་ལ་གཏོང་མི་ནུས་ཤིང༌། །
དེ་ལས་ཀྱང་ཡང་ཡང་ཟ་གོན་མི་བྲ་ཞིང་། །མེད་སྣང་མུག་སྣང་ཁོ་ན་སྨྲ་ཡང་། རྒྱལ་པོའི་རྒྱལ་སྲིད། སྤྲང་པོའི་དབྱུག་པ། རང་ལ་དབང་བའི་ནོར་རྫས་གང་
ཡོད་ཆོམ་པོས་འཕྲོགས་པ་ལྟར། རང་ཤི་བ་ན་ཁབ་སྐུད་གཅིག་ཀྱང་འཁྱེར་དབང་མེད་ཀྱང་ལུས་ལོངས་སྤྱོད་ལ་ཆགས་པ་འདི་རྣམས་སྙིང་རེ་རྗེ། ད་རེས་དལ་
འབྱོར་གྱི་མི་ལུས་རྙེད། མཚན་ལྡན་གྱི་བླ་མ་མཇལ། དགེ་སྡིག་སྤོང་ལེན་ཤེས། སྡོམ་གསུམ་གྱི་སྒོར་ཞུགས། ཁེ་ཉེས་ཀྱི་གནད་ཤེས་དུས་མཚམས་སྒྲུབ་བྱ་བློ་ ༤
221
མགུར་
བརྒྱ་ བཅུ་གཅིག་

གཏེར་ ཚངས་དབྱངས་རྒྱ་མཚོའི་གསུང་། གསར།
བྱེད་བློ། ཁྲལ་ལས་ཀྱིས་རང་མགོ་མི་སྐོར་བར། བཀའ་བརྒྱུད་གོང་མའི་རྣམ་ཐར་རྗེས་སུ་སློབ་སྟེ། ཕ་ཡུལ་གྱི་འཁྲི་བ་བཅད། གྱོང་ལྟོ་གོས་གཏམ་གསུམ་ལ་
བསྐུར་ནས། ལུས་ལྷའི་རྣལ་འབྱོར། ངག་སྔགས་ཀྱི་རྣལ་འབྱོར། སེམས་ཏིང་ངེ་འཛིན་གྱི་རྣལ་འབྱོར། དེ་ཁོ་ན་ཉིད་སེམས་རྣམ་རྟོག་གི་རྒྱུན་བཅད་དེ་ཆོས་
ཉིད་དུ་ལ་བཟླས་ན། སྐུ་སྤྲུལ་སྐུ། གསུང་ལོངས་སྐུ། ཐུགས་ཆོས་སྐུ། སྐུ་གསུམ་དོན་དམ་ཡེ་ཤེས་རྡོ་རྗེའི་སྐུ་སྟེ། སྐུ་བཞི་རྡོ་རྗེ་འཆང་ཚེ་འདིར་ཐོབ་པ་བླ་
མའི་བཀའ། རྒྱལ་བའི་ལུང་བདེ་ནས་བདེ་བར་གཤེགས་ཀྱང་། མདང་ད་ནང་གི་ཆོས་གཟུགས་ཡོད་མདོག་མ་དེ་ཡིན་མདོག་ཁ་འདི་རྣམས་ལ་སྙིང་རེ་རྗེ།
དེས་ན་རང་མགོ་རང་གིས་འདོན་ཏེ་ལུས་ལ་གྲུ་ཡི་འདུ་ཤེས་ཀྱི་འཁོར་བའི་ཆུ་བོ་བརྒལ། ལུས་ལ་གཡོག་གི་འདུ་ཤེས་ཀྱིས་དལ་འབྱོར་གྱི་སྙིང་པོ་ལེན། _ལུས་ལ་
རྟ་ཡི་འདུ་ཤེས་ཀྱིས་བརྩོན་འགྲུས་ཀྱི་ལྕག་གིས་བྲབ། ལུས་ལ་ལྷའི་འདུ་ཤེས་ཀྱིས་ཉེར་འཚོ་ལ་ལོངས་སྤྱོད། དེ་མིན་གང་ལ་ཡང་ཆགས་མེད་ཞེན་མེད་ཀྱིས་དལ་
222

མགུར་
অ
།འབྱོར་གྱི་སྙིང་པོ་ཞིག་སྙིང་ནས་ལོན་ན་ཨང་།། ཨེ་མ་ཧོ། བླ་མ་མཁྱེན་ནོ། །བླ་མ་མཁྱེན་ནོ། །མཆོག་གསུམ་ཀུན་འདུས་ཀྱི་ངོ་བོ། །
བདེ་གཤེགས་སངས་རྒྱས་ཀྱི་གདུང་འཛིན། །བོད་ཡུལ་གངས་ཅན་གྱི་ཉི་མ། །འཇམ་དབྱངས་མཁྱེན་བརྩེའི་དཔང་པོ་ཁོང་མཁྱེན་ནོ། །མཁྱེན་ནོ་མཁྱེན་ནོ་བླ་
མཁྱེན་ནོ། །རྩ་གསུམ་ཀུན་འདུས་ཀྱི་ངོ་བོ། །ཐེག་པ་རིམ་དགུ་ཡི་བདག་ཉིད། །དཔལ་ཆེན་གསང་བདག་གི་ངོ་བོ། །ཀོང་སྤྲུལ་ཡོན་ཏན་རྒྱ་མཚོ་མཁྱེན་ནོ། _ །
མཁྱེན་ནོ་མཁྱེན་ནོ་བླ་མ་མཁྱེན་ནོ། །སྐུ་གསུམ་ཀུན་འདུས་ཀྱི་ངོ་བོ། །ཟབ་གསང་བླ་མེད་ཀྱི་བདག་པོ། །རིག་འཛིན་པདྨ་དང་དབྱེར་མེད། _།ཚོགས་གཉིས་རྡོ་
རྗེ་འཆང་མཁྱེན་ནོ། །མཁྱེན་ནོ་མཁྱེན་ནོ་བླ་མ་མཁྱེན་ནོ། །དཀོན་མཆོག་ཀུན་འདུས་ཀྱི་ངོ་བོ། །གཏེར་འབྱིན་བརྒྱ་རྩ་ཡི་དབང་པོ། །རིག་འཛིན་པདྨ་ཡི་
གདུང་འཛིན། །རིག་འཛིན་རཏྣ་གླིང་པ་མཁྱེན་ནོ། །མཁྱེན་ནོ་མཁྱེན་ནོ་བླ་མ་མཁྱེན་ནོ། །ཕྱོགས་བཅུ་བདེ་གཤེགས་ཀྱི་ངོ་བོ། །རྒྱུད་ལུང་མན་ངག་གི་བདག་ ༤
223
ཚོགས།

གཏེར་ ཚངས་དབྱངས་རྒྱ་མཚོའི་གསུང་། གསར།
ཉིད༑ དུས་གསུམ་སངས་རྒྱས་ཀྱི་སྤྲུལ་སྐུ། །རིག་འཛིན་པདྨ་འབྱུང་གནས་མཁྱེན་ནོ། །མཁྱེན་ནོ་མཁྱེན་ནོ་བླ་མ་མཁྱེན་ནོ། །ངོ་བོ་ཆོས་ཉིད་ཀྱི་རང་བཞིན། །
ཀུན་སྣང་ཐུགས་རྗེ་ཡི་རང་རྩལ། །གཉིས་མེད་སྤྲུལ་སྐུ་ཡི་འགྲོ་འདྲེན། །དྲིན་ཆེན་རྩ་བའི་བླ་མ་མཁྱེན་ནོ། །མཁྱེན་ནོ་མཁྱེན་ནོ་བླ་མ་མཁྱེན་ནོ། །བྱིན་རླབས་
ཡེ་ཤེས་ཀྱི་ཆུ་རྒྱུན། །སྐལ་ལྡན་སྙིང་དབུས་སུ་ཞུགས་ནས། །འཁྲུལ་སྣང་རང་ས་རུ་ཞིག་སྟེ། །ཡེ་གྲོལ་ཆོས་ཉིད་དུ་བྱིན་རློབས། །མཁྱེན་ནོ་མཁྱེན་ནོ་བླ་མ་
མཁྱེན་ནོ། །ཞེས་པ་ཕྱོགས་ཀྱི་མཚས་སྒྲུབ་བྱེད་མི་མཐའ་དག་ལ་དྲན་པ་གསལ་འདེབས་སུ་བྲིས་པ་དགེ། །སརྦ་མངྒ་ལཾ། །